ร้านนี้ไม่ได้อยู่ในใจเลย แต่ตอนเที่ยวเขาใหญ่ขับรถผ่าน เส้นธนะรัชน์ ป้ายใหญ่โตมาก สามารถจอดรถได้หน้าร้านเลยแวะสักหน่อย

ราคากล้วยจะว่าแพงก็ไม่แพงนะ มีขายเป็นชุด เริ่มต้นราคาชุดละ 25 บาท จะสั่งเฉพาะกล้วยทอดอย่างเดียว หรือสั่งเผือกทอด ข้าวเม่าทอด รวมๆกันก็ได้ แต่ราคาต่างไป

กล้วยทอด+ข้าวเม่า (ราคา 30 บาท) - เนื่องจากไปแต่เช้า(ประมาณ9-10โมง) จึงไม่เจอปัญหาตามรีวิวคนอื่นที่ว่ากล้วยทอดทิ้งไว้จนแข็ง แพรรีบซื้อรีบขึ้นรถ กล้วยทอดมาใหม่ๆ ยังกรอบอยู่ ไม่อมน้ำมัน 

สิ่งที่แตกต่างจากเจ้าอื่นอย่างชัดเจนคือตัวแป้ง คล้ายกับเรากินพวกเทมปุระ หรือของคาวชุบทอด ไม่เหมือนกันกล้วยทอดร้านอื่นๆ แป้งพองๆ ไม่หนามาก ก็โอเคอยู่

ส่วนข้าวเม่าทอดมาใหม่ๆ ร้อนดี เสียตรงที่ไส้ด้านในที่เป็นกล้วยบดมันเละไปหน่อย แถมหวานด้วย กินแล้วรู้สึกว่าไม่ค่อยเข้ากันเท่าไหร่ รวมๆให้ 7/10 ค่ะ

ถือว่าเป็นการแวะซื้อรองท้องแก้หิว แต่หากกลัวจะได้ชิ้นที่แข็ง ชืดก็มาเช้าหน่อยละกันค่ะ